ai4bharat/Pralekha huggingface dataset:
صحت اور خاندانی بہبود کی وزارت
کووڈ -19 کی تازہ ترین صورتحال
نئی دہلی13؍ستمبر-2021 :
ملک گیر ٹیکہ کاری مہم کے تحت اب تک 74.38 کروڑ ویکسین خوراک دی جاچکی ہیں۔
گزشتہ 24 گھنٹے میں27,254 نئے معاملے سامنے آئے ہیں۔
کل معاملات زیرعلاج مریضو ں کے 1.13فیصد ہیں۔
بھارت میں سردست زیر علاج مریضوں کی 3 لاکھ 74 ہزار 269 ہے۔
فی الحال صحتیابی کی شرح 97.54 فیصد ہے۔
گزشتہ 24 گھنٹے میں 37,687 مریض شفایاب ہوئے ہیں۔شفایابی کی مجموعی تعداد بڑھ کر 3,24,47,032 ہوگئی ہے۔
گزشتہ 80دنوںمیں ہفتے وار زیر علاج مریضوں کی شرح  ہے ، جو 3 فیصد سے بھی کم ہے۔
پچھلے 14دن میں متاثرہ معاملات کی یومیہ شرح  فیصد ہے ، جو 3 فیصد سے بھی کم ہے۔
اب تک کل 54.30 کروڑ ٹیسٹ کئے جاچکے ہیں۔
وزارت دفاع
آئی ڈی ایس آر کے ساتھ آئی اے ایف اکیڈمک تعاون ، گجرات یونیورسٹی ایم او یو پر 29 دسمبر 2020 کو دستخط کیے گئے
ہندوستانی فضائیہ اور انسٹی ٹیوٹ آف ڈیفنس اسٹڈیز اینڈ ریسرچ  جو حکومت گجرات کی سرپرستی میں گجرات یونیورسٹی کا بااختیارادارہ ہے، نے 29 دسمبر 20 کو ایک مفاہمت نامے  پر دستخط کیے۔ یہ مفاہمت نامہ ہندستانی فضائیہ کے افسران کو ڈاکٹرل ریسرچ، پوسٹ گریجویٹ پروگرام اور پوسٹ گریجویٹ ڈپلومہ جس میں دلچسپی کے مختلف شعبوں کا احاطہ کیا گیا ہے جس میں دفاعی مطالعات ، دفاعی مینجمنٹ ، قومی سلامتی ، ایرو اسپیس اور ہوا بازی سائنس اور دفاعی ٹکنالوجی کے دیگر شعبے شامل ہیں، کرنے کا اہل بنائے گا۔
ورچوئل پلیٹ فارم پر منعقدہ اس پروگرام کی صدارت ائیر آفیسر انچارج پرسنل ، ایئر مارشل آر جے ڈک ورتھ وی ایس ایم نے کی۔ ایئر وائس مارشل راجیو شرما ، اسسٹنٹ چیف آف ایئر اسٹاف  اور محترمہ انجو شرما ، آئی اے ایس ، پرنسپل سکریٹری  گجرات حکومت اور چیئر پرسن-آئی ڈی ایس آر نے اس مفاہمت نامے پر دستخط کیے۔ پروفیسر ہمانشو اے پانڈیا ، گجرات یونیورسٹی کے وائس چانسلر اور ڈائریکٹر جنرل آئی ڈی ایس آر بھی اس موقع پر موجود تھے۔
پروجیکٹ آکاش دیپ کے ایک حصے کے طور پرہندوستانی فضائیہ نے افسران کے ذریعہ تحقیق کو فروغ دینے اور اسٹریٹجک جانکاری اور دانشورانہ مہارتوں کے ساتھ تھنک ٹینک کا ایک پول بنانے کے لئے مختلف باوقار اکیڈمیوں کے ساتھ اس طرح کی شراکت داری کی ہے۔ ان افسران کی مہارت ہائی برڈ ملٹری آپریشنز کی آمد میں مستحکم اسٹریٹجک پلان اور پالیسیوں کی تشکیل میں اہم کردار ادا کرے گی۔
سائنس اور ٹیکنالوجی کی وزارت
سینٹرل ڈرگ ریسرچ انسٹی ٹیوٹ کی کورونا وائرس سے مقابلہ کرنے کی کوششیں
کووڈ۔ انیس مریضوں سے حاصل وائرس اسٹرین کی سیکوینس کی کھوج کی جائے گی
سنٹرل ڈرگ ریسرچ انسٹی ٹیوٹ  نے سائنس آف انڈسٹریل ریسرچ کونسل  کے ذریعہ تیار کئے گئے پانچ میں سے تین زمروں پر کام کرتے ہوئے اترپردیش میں کووڈ۔ انیس مریضوں سے حاصل وائرس اسٹرین کے سیکوینس کی کھوج کرنے کے لئے کنگ جارج میڈیکل یونیورسٹی  کے ساتھ ایک سمجھوتہ کیا ہے۔ ابتدا میں لکھنئو واقع لیب کووڈ۔ انیس مریضوں کے نمونوں سے حاصل وائرس اسٹرین کا سیکوینس تیار کرے گی۔ یہ سرگرمی پہلے زمرے’ ڈیجیٹل اور سالمہ نگرانی‘ کے تحت کی جائے گی۔
اب تک وائرس کی آٹھ الگ الگ قسموں کا پتہ چلا ہے جن کے سبب کووڈ۔ انیس کا انفیکشن ہوتا ہے۔ کیا وائرس سیکوینس میں تبدیلی، اگر کوئی ہو، مجوزہ علاج کی حکمت عملیوں کو متاثر کرے گی؟ اس کے تجزیہ کے لئے ایک ٹیم تشکیل دی گئی ہے۔
کووڈ۔ انیس کے خلاف لڑائی میں ’ علاج یا دواوں کا مختلف مقاصد کے لئے دوبارہ استعمال‘ دوسرا زمرہ ہے جس پر سی ڈی آر آئی کام کر رہا ہے۔ اس کے تحت تحقیق کار کچھ دواوں کے مختلف مقاصد کے لئے دوبارہ استعمال کرنے کی کوشش کر رہے ہیں۔ سی ایس آئی آر۔ سی ڈی آر آئی کے ڈائریکٹر پروفیسر تاپس کمار نے کہا ’ کووڈ۔ انیس انفیکشن کے خلاف معلوم دواوں کے ہدف کا مختلف مقاصد کے لئے دوبارہ استعمال، علاج فراہم کرنے کا سب سے تیز طریقہ ہے۔ سی ڈی آر آئی نے مختلف مقاصد کے لئے دوبارہ استعمال کے لئے کئی دواوں کی شناخت کی ہے اور انہیں تعاون کی بنیاد پر آگے تیار کیا جائے گا‘‘۔
انسٹی ٹیوشن کے پاس سالمات کی ایک متنوع لائبریری ہے اور سارس۔ سی او وی۔ ٹو کے ڈرگ اہداف کے ایک پینل کے خلاف ان کی اسکریننگ کی گئی ہے۔ ’ ہدف پر مبنی اسکریننگ نظام‘ یہ تیسرا زمرہ ہے۔ پہچانے گئے ہٹس کا تخمینہ ابتدائی دوا ٹارگیٹ پر مبنی اسکرین میں کیا جائے گا۔ ڈاکٹر کمار نے کہا ’ ایم۔ پروٹیز، سی ایل۔ پروٹینٹیج ، آر این اے پر منحصر آر این اے پولی مریج، اسپائک پروٹین۔ اے سی اے ٹو سسٹم اور دیگر اہداف پر حال ہی میں کام کیا جا رہا ہے۔ معاون تجربہ گاہوں اور کے جی ایم یو کی مدد سے ان کی مزاحمت کا اندازہ ان۔ وٹرو اور ان۔ ویوو نظاموں کی بنیاد پر کیا جائے گا‘‘۔
پروفیسر امیتا جین کے جی ایم یو کے سائنسدانوں کی ٹیم کی قیادت کریں گی جبکہ سی ایس آئی آر۔ سی ڈی آر آئی کے سائنسدانوں کی ٹیم کی قیادت پروفیسر آر روی شنکر کریں گے۔ سی ڈی آر آئی کے ایک وایرولاجسٹ اور کے جی ایم یو کے سابق طالب علم ڈاکٹر راج کمل ترپاٹھی سی ایس آئی آر ۔ سی ڈی آر آئی میں اسکریننگ سے جڑے سبھی کاموں کی قیادت کر رہے ہیں۔
-----------------------------------
م ن۔ ن ا ۔ ت ع
1829U-
(
کوئلے کی وزارت
کوئلے کی پیداوار کو فروغ دینے کے لئے کئے گئے اقدامات سے2023تک کوئلے کی درآمدات ختم ہوسکتی ہے: پرہلاد جوشی
نئی دہلی،24؍ستمبر،کوئلہ ، کانکنی اور پارلیمانی امور کے مرکزی وزیر جناب پرہلاد جوشی نے کہا ہے کہ حکومت گھریلو کوئلے کی پیداوار کو بڑھانے کے لئے بہت سے اقدامات کررہی ہے۔ وہ کوئلے کی پیداوار کو 2023 تک 730 میٹرک ٹن کی موجودہ سطح سے بڑھا کر 1149 میٹرک ٹن کرنے کا ارادہ رکھتی ہے، جس سے محدود غیر بدل پذیر در آمد کو چھوڑ کر کوئلے کی در آمد ختم ہوجائے گی۔ جناب جوشی آج راجدھانی میں کوئلے سے متعلق ساتویں گول میز کانفرنس سے خطاب کررہے تھے، جس میں کوئلے اور توانائی سیکٹروں کے ماہرین شرکت کررہے تھے۔

کوئلے کے مرکزی وزیر نے کہا کہ قابل تجدید توانائی کی حوصلہ افزائی کرنے کے باوجود ملک کے استحکام کے لئے کوئلے پر مبنی بجلی پیدا کرنےکے سلسلے میں لوڈ پر مبنی صلاحیت کی ضرورت ہوگی۔ فی الحال ابتدائی توانائی کی سپلائی میں کوئلہ کا شیئر 55 فیصد ہے اور تقریبا اس سے 75 فیصد بجلی پیدا ہوتی ہے۔ جناب جوشی نے کہا کہ حکومت نئی کانوں کا پتہ لگارہی ہے اور موجودہ کانوں کی صلاحیت کو وسعت دے رہی ہے اور گھریلو کوئلے کی پیداوار کو بڑھانے کے لئے کوئلہ نکالنے کے نئے بنیادی ڈھانچے تیار کررہی ہے۔ کول انڈیا لمیٹڈ  اکیلے ہی 11 نئے کوکنگ کول واشریز مرحلہ وار طریقے سے چالو کرے گی، تاکہ اسٹیل سیکٹر کے صاف کئے ہوئے گھریلو کوکنگ کوئلے کی کُل مانگ کو پورا کیا جاسکے۔
ان اقدامات کا ذکر کرتے ہوئے جو حکومت نے کئے ہیں، جناب جوشی نے آنے والے سالوں میں کوئلے کی گھریلو فراہمی کو بڑھانے میں امید کا اظہار کیا۔ انہوں نے کوئلے گونا گوں کے استعمال کو فروغ دینے کے لئے اپنی وزارت کی کوششوں کو بھی اجاگر کیا۔
اس سے پہلے بجلی کی وزارت کے سکریٹری جناب ایس سی گرگ نے وسائل کے فعال استعمال اور توانائی کی مناسب منصوبہ بندی کے ذریعے ملک کو کوئلے کا بر آمد والا ملک بنانے کی سمت کام کرنے کی ضرورت کو بھی اجاگر کیا۔ این ایل سی انڈیا لمیٹڈ کے سی ایم ڈی راکیش کمار ، آئی ایس ایم اے اے کے ڈی سی، صدر جی سی مرگ اور انڈیا اینرجی فورم کے صدر انل رازداں نے بھی افتتاحی اجلاس سے خطاب کیا۔
۔۔۔۔۔۔۔۔۔۔۔
U-4320
(Visitor Counter : 96
امور صارفین، خوراک اور عوامی تقسیم کی وزارت
7 کروڑ59 لاکھ 87 ہزار 138.27 ایم ٹی کل مختص، :مرکزی
پی ایم جی کے اے وائی کے تحت پانچ کروڑ 49 لاکھ 31 ہزار 788.00 ایم ٹی کی کل تقسیم 
پی ایم جی کے اے وائی کی مدت میں مارچ 2022 تک توسیع کی گئی
نئی دہلی،10 دسمبر 2021/ پردھان منتری غریب کلیان انا یوجنا  کے تحت نیشنل فوڈ سیکورٹی ایکٹ  کے تحت آنےو الے تمام مستفدین کے لئے پانچ کلو گرام فی شخص ماہانہ اضافی اناج  مفت فراہم کیا جارہاہے۔ اسکیم کا پہلا مرحلہ اپریل –جون 2020 پر مشتمل تھا جبکہ اسکیم کا دوسرا مرحلہ جولائی-نومبر 2020 اسکیم کا تیسرا مرحلہ مئی-جون 2021 پر مشتمل تھا۔ اسکیم کا چوتھا مرحلہ جولائی-نومبر2021رتک تھا۔ اور پانچواں مرحلہ نومبر 2021 سے 2022 تک ہے۔
پی ایم جی کے اے وائی کے لئے گئے ریاست وار اخراجات کے لئے ضمیمہ-1 کے لئے رکھا گیا ہے۔
ریاستوں/مرکز کے زیر انتظام علاقوں کو مختص اور تقسیم کئے گئے اناج کی ریاست کے لحاظ سے مقدار کو ضمیمہ 2 میں دکھایا گیا ہے۔
اسکیم کے تحت مستفید ہونے والوں کی موجودہ تعداد کی ریاست وار تفصیلات ضمیمہ 3 میں رکھی گئی ہیں۔ مختلف وجوہات کی بنیاد پر راشن کارڈ کے اضافہ/ہٹانے کی وجہ سے فائدہ اٹھانے والوں کی تعداد بدلتی رہتی ہے، جیسا کہ ریاستوں /مرکز کے زیر انتظام علاقوں کی طرف سے وقتاً فوقتاً رپورٹ دی جاتی ہے۔
پردھان منتری غریب کلیان انا یوجنا کو مزید چار ماہ یعنی دسمبر 2021 سے مارچ 2022  کے لئے بڑھادیا گیا ہے۔
یہ معلومات صارفین کے امور ، خوراک اور عوامی تقسیم کی وزیر مملکت محترمہ سادھوی رنجن جیوتی نے آج راجیہ سبھا میں ایک سوال کے تحریری جواب میں دی۔
State Wise expenditure incurred for PMGKAY
وزارتِ تعلیم
جعلی ویب سائٹوں سے متعلق وضاحت
وزارت تعلیم کے نوٹس میں آیا ہے کہ معصوم درخواست گزاروں کو دھوکہ دینے کے لیے اس محکمے کی اسکیموں سے ملتے جلتے نام سے  کئی ویب سائٹس بنائی گئی ہیں۔
یہ ویب سائٹس خواہشمند امیدواروں کو روزگار کے مواقع کی پیشکش کر رہی ہیں اور اصل ویب سائٹ کی طرح ویب سائٹ، مواد اور پریزنٹیشن کی ترتیب کے ذریعے ملازمت کے خواہشمندوں کو گمراہ کر رہی ہیں اور درخواستوں کے لیے درخواست دہندگان سے رقم مانگ رہی ہیں۔ جبکہ، یہ ویب سائٹس محکمہ سکول ایجوکیشن اینڈ لٹریسی کے نوٹس میں آئی ہیں، اس طرح کی اور بھی ویب سائٹس/سوشل میڈیا اکاؤنٹس ہو سکتے ہیں جو نوکریوں کا وعدہ کرتے ہیں اور بھرتی کے عمل کے لیے رقم کا مطالبہ کرتے ہیں۔
اس طرح، عوام الناس کو مشورہ دیا جاتا ہے کہ وہ ایسی ویب سائٹس پر ملازمت کے مواقع کے لیے درخواست دینے سے گریز کریں اور اپنے مفادات کے تحفظ کے لیے متعلقہ محکمے کی آفیشل ویب سائٹ/ ذاتی پوچھ گچھ/ ٹیلی فون کال/ ای میل پر جا کر خود سے یقینی بنائیں کہ ویب سائٹس مجاز ہیں یا نہیں۔ ان ویب سائٹس پر درخواست دینے والا کوئی بھی شخص اپنے خطرے اور قیمت پر ایسا کرے گا اور اس کے نتائج کے لیے ذمہ دار ہوگا۔
وزارت دفاع
سینک اسکولوں میں داخلے 
نئی دہلی،07نومبر ،2020 / نیشنل ٹیسٹنگ ایجنسی  10 جنوری 2021  کو سینک اسکولوں کے آل انڈیا داخلہ امتحان 2021  کا انعقاد کرائے گی۔ یہ امتحان 23 ریاستوں اور مرکز کے زیر انتظام ایک علاقوں کے 33 سینک اسکولوں میں چٹھی اور نویں جماعتوں کے لیے کرایا جائے گا۔ 20 اکتوبر، 2020 کو آن لائن درخواستوں کا عمل شروع ہوگا اور یہ 19 نومبر 2020 کو بند ہو جائے گا۔ امیدواروں سے درخواست ہے کہ وہ https://aissee.nta.nic.in اس ویب سائٹ پر رجسٹریشن کرنے کے بعد اپنی درخواستیں داخل کریں۔ ایک تفصیلی اطلاعاتی بلیٹن بھی این ٹی اے کی سائٹ www.nta.ac.in پر دستایب ہے۔ تعلیمی سال 22-2021 سے ، او بی سی – این سی ایل زمرے کے لیے داخلے میں ریزرویشن شروع کیا گیا ہے۔ لڑکیاں اب سبھی 33 سینک اسکولوں میں چھٹی کلاس تک داخلے کی اہل ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7028
(
وزیراعظم کا دفتر
وزیراعظم نے ایگزام واریئر س کے لئے اپنی صلاح کے ویڈیوزساجھا کئے
طلباء اوروالدین کے لئے امتحانات کے مختلف پہلوؤں کا احاطہ کرنے والی آسان اور قابل رسائی معلومات ان میں شامل ہیں
وزیراعظم پریکشا پے چرچا 2022کا اہتمام کریں گے
وزیراعظم جناب نریندرمودی نے کل منعقد ہونے والے پریکشا پے چرچا 2022سے قبل طلباءاور والدین کے لئے معلومات سے بھرپور سلسلے وار ویڈیوز جاری کئے ہیں ۔ یہ ویڈیوز ان کے یوٹیوب چینل پرجاری کئے گئے ہیں، جن میں طلباء کی زندگی سے متعلق خاص طورپر ان کے امتحانات سے متعلق مختلف النوع امور کااحاطہ کیاگیاہے ۔
یہاں گزشتہ کئی سالوں کے دوران پریکشا پے چرچا سے خصوصی معلومات پیش کی گئی ہیں ۔ ویڈیوز ذیل میں پیش کئے گئے ہیں :
On Memory power
Role of technology in student life
Are children just meant to fulfil the unfulfilled dreams of their parents?
How to deal with depression?
Beware of depression
Correct outlook towards exams
Best use of free time
whom to compete with
How to improve concentration?
De-focus in order to focus
Setting goals and achieving them
Academic comparison and social situation
Choosing right career
How important is the result card?
How to handle difficult subjects?
How to reduce generation gap?
Secrets of time management
Self confidence in and out of examination hall
Face challenges and make yourself special
Be role model
وزارت سیاحت
گوا میں واقع نیشنل انسٹی ٹیوٹ آف واٹر اسپورٹس کےذریعہ واٹر اسپورٹس اور متعلقہ سرگرمیوں میں 27 کورس تیار کیے گئے ہیں: جناب جی کشن ریڈی
نئی دہلی، 28 مارچ 2022:
سیاحت کے وزیر جناب جی کشن ریڈی نے آج لوک سبھا میں ایک تحریری جواب میں بتایا کہ گوا میں واقع نیشنل انسٹی ٹیوٹ آف واٹر اسپورٹس  انڈین انسٹی ٹیوٹ آف ٹورزم اینڈ ٹریول مینجمنٹ  کے تحت ایک مرکزی خودمختار ادارہ ہے، جو واٹر اسپورٹس اور متعلقہ سرگرمیوں میں تربیت اور سرٹیفکیشن کا کام انجام دیتا ہے۔ گوا کے این آئی ڈبلیو ایس کو تمام ریاستوں اور مرکز کے زیر انتظام علاقوں میں پانی سے متعلق کھیلوں میں تربیت فراہم کرانے کی ہدایت دی گئی ہے۔ مرکزی خود مختار ادارے کےکسی بھی مرکز کو کھولنے کے لیے سیاحت کی ترقی کے مضمرات، وسائل کی دستیابی، ترقی کے امکانات، مطالبات اور اسی طرح کے دیگر عوامل پرغور کیا جاتا ہے۔ ریاستوں اور مرکز کے زیر انتظام علاقوں میں بھی مختلف مقامات کے درمیان تقابلی فوائد پر غور کیا جاتا ہے۔ مہاراشٹر میں این آئی ڈبلیو ایس کے قیام کے لیے وزارت کو کوئی تجویز موصول نہیں ہوئی ہے۔
ملک میں واٹر اسپورٹس سے متعلق سیاحت کو فروغ دینے کے لیے ریاست اور مرکز کے زیر انتظام علاقوں کی حکومتوں کو تعاون فراہم کرنے کے لیے وزات ٹھوس کوششیں کر رہی ہے۔ وزارت سیاحت سودیش درشن اسکیم کے تحت جزیرہ، ساحل سمندر اور واٹر فرنٹ ترقی کے لیے ریاست اور مرکز کے زیر انتظام علاقوں کی حکومتوں کو مالی امداد فراہم کراتی ہے، جس میں واٹر اسپورٹس، ساحل سمندر کی سلامتی، وغیرہ اہم جزو کی حیثیت ہیں۔ اس کے علاوہ بھارت میں ایڈوینچر ٹور آپریٹروں کی منظوری کے لیے وزارت کے پاس ایک میکنزم ہے۔
گوا کے نیشنل انسٹی ٹیوٹ آف واٹر اسپورٹس  کے توسط سے، پالیسیوں، رہنما خطوط، ایس او پی، افرادی قوت کی تربیت، وغیرہ کی تیاری سے متعلق معاملات میں ریاست اور مرکز کے زیر انتظام علاقوں کی حکومتوں کو تعاون فراہم کرایا جاتا ہے۔ ان سرگرمیوں کو مضبوط بنانے کے لیے، این آئی ڈبلیو ایس نے پہلے ہی ریاست اور مرکز کے زیر انتظام علاقوں کی حکومتوں کے ساتھ ساتھ انڈین نیوی فزیکل ٹریننگ اسکول کے ساتھ مفاہمتی عرضداشت کا انتظام کیا ہے۔
این آئی ڈبلیو ایس کے ذریعہ واٹر اسپورٹس اور متعلقہ سرگرمیوں میں 27 سے زائد کورس بھی تیار کیے گئے ہیں۔ ادارے کے ٹرینر حضرات مختلف ریاستوں اور مرکزکے زیر انتظام علاقوں کو بھی تربیت فراہم کرتے ہیں اور کیمپس سے باہر تربیتی کورس بھی چلاتے ہیں۔ این آئی ڈبلیو ایس آن لائن اور فزیکل دونوں طریقوں سے واٹر اسپورٹس بیداری مہمات کا بھی اہتمام کرتا ہے۔
وزارت اطلاعات ونشریات
فرانس میں انیسی انٹرنیشنل اینی میشن فیسٹیول میں ہندوستان کی تخلیقی معیشت کی نمائش کی گئی
آئی اینڈ بی کے سیکریٹری کی قیادت میں ہندوستانی وفد نے وزارت کی طرف سے اے وی جی سی سیکٹر کو دی گئی مراعات پر روشنی ڈالی، ہندوستان میں ایک بین الاقوامی اینی میشن فیسٹیول کی میزبانی کے امکانات پر تبادلہ خیال کیا
انیسی، 14 جون، 2023: ہندوستان اس سال پہلی بار دی انیسی انٹرنیشنل اینی میشن فیسٹیول  میں حصہ لے رہا ہے۔ ایک ہندوستانی وفد کی قیادت سیکرٹری اطلاعات و نشریات جناب اپورواچندرا نے کی۔ اس فیسٹول میں اینی میشن انڈسٹری کی نامور شخصیات کے ساتھ اے آئی اے ایف میں عالمی سامعین کے لیے اینی میشن اور وی ایف ایکس مواد بنانے میں ہندوستان کی قابلیت کا مظاہرہ کر رہے ہیں۔
ہندوستان حال ہی میں عالمی پروڈکشن ہاؤسز کے لیے وی ایف ایکس اور اینی میشن مواد کی ایک ترجیحی منزل کے طور پر ابھرا ہے۔ ہندوستان میں اینی میشن اور وی ایف ایکس مارکیٹ کی قیمت 2021 میں 109 بلین روپے ہونے کا تخمینہ لگایا گیا تھا، صرف وی ایف ایکس کا کاروبار 50 بلین روپے کا ہے۔ ایک ای اینڈ وائی رپورٹ کے مطابق اس تعداد کے 2024 تک بڑھ کر 180 بلین روپے ہوجانے کی توقع ہے۔ اس لیے انیسی میں ہندوستان کی شرکت زیادہ اہمیت کی حامل ہے، کیونکہ ملک بین الاقوامی خریداروں کے سامنے اس شعبے میں اپنی صلاحیتوں کا مظاہرہ کررہا ہے۔
ہندوستان کی شرکت کے بارے میں بات کرتے ہوئے، جناب چندرا نے کہا کہ ’’ہندوستان میں اینی میشن، گیمنگ، ویژوئل افیکٹس اینڈ کامکس  سیکٹر عالمی معیار کی تکنیکوں اور جدید ٹیکنالوجیز کو اپناکر ترقی کر رہا ہے، جس کے ساتھ ساتھ بے پناہ باصلاحیت پیشہ ور افراد بھی جڑے ہوئے ہیں۔ ہندوستان ان چند ممالک میں سے ایک ہے، جو بھارت میں اے وی جی سی مواد بنانے کے لیے غیر ملکی کمپنیوں کو نقد مراعات فراہم کرتا ہے۔ یہ مراعات وہی ہیں جو بھارت میں فلموں کی شوٹنگ کے لیے ہیں۔ کمپنیوں کے لیے اس سے فائدہ اٹھانے کا یہ ایک بہت بڑا موقع ہوتا ہے۔ ایک ملک کے طور پر، ہم صنعت کو مراعات فراہم کرنے کے ساتھ ساتھ ہندوستان میں پروڈکشن سے پہلے اور بعد کی سرگرمیوں کی حمایت کرنے کے تئیں پرعزم ہیں۔‘‘
میلے میں جناب چندرا نے اے آئی اے ایف کے ڈائریکٹر مائیکل مارین سے ملاقات کی اور انیسی میں ہندوستان کی تعامل کو مضبوط بنانے کے امکانات اور ہندوستان میں اینی میشن فلم فیسٹیول کی میزبانی کے لئے ہندوستان اور فرانس کے درمیان تعاون کے امکانات پر تبادلہ خیال کیا۔ جناب چندرا نے انڈیا پویلین کا افتتاح کیا، جسے سرسوتی ینتر کی تھیم پر ڈیزائن کیا گیا ہے۔ انھوں نے ہندوستانی تخلیقی برادری کے ساتھ بات چیت بھی کی جنہوں نے 2023 کے باوقار انیسی فیسٹیول مقابلے میں داخلہ حاصل کیا ہے۔ کلپ سنگھوی کے ساتھ صنعت کے سینئرز جیسے سرسوتی وانی بلگم، کریت کھورانہ، برین گھوش، انل ونواری اور این دوشی وغیرہ میلے میں موجود تھے۔
اس کے علاوہ جناب چندرا نے دوسرے ممالک کے مندوبین کے ساتھ بات چیت کی اور اے وی جی سی سیکٹر کے حوالے سے وزارت کے مختلف اقدامات، اس شعبے میں کاروبار میں آسانی کے لیے ہندوستانی حکومت کی طرف سے دی گئی مراعات کے تعلق سے بات چیت کی۔
امور داخلہ کی وزارت
جموں وکشمیرمیں دفعہ 370 کے ہٹائے جانے کے بعد سے حفاظتی دستوں کے عملے کی شہادت میں 73
فیصد کی کمی آئی :جناب جی کشن ریڈی
نئی دہلی 05 فروری :داخلی امورکے مرکزمیں ریاستی وزیر، جناب جی کشن ریڈی نے آج راجیہ میں دفعہ 370 اور35اے کے ہٹائےجانے کے بعد نوجوانوں کی شہادت سے متعلق پوچھے گئے ایک سوال کے تحریری جواب میں بتایاکہ جموں وکشمیر میں دفعہ 370، 35اے اور دیگرمبہات کے 5اور6اگست ، 2019کو ہٹائے جانے کے بعد سے سلامتی دستو ں کے عملے کی شہادت کے واقعات میں 73فیصد کی کمی آئی ہے ،جبکہ اس کے تحت جموں وکشمیر کو نئے مرکز کے زیرانتظام علاقوں یعنی جموں وکشمیر اور نئے مرکز کے زیرانتظام علاقے لداخ میں تقسیم کردیاہے۔
جناب ریڈی نے موازنہ کرتے ہوئے کہاکہ 13فروری 2019سے 4اگست ، 2019 میں 173 دنوں کی مدت کے دوران حفاظتی عملے کے 82جوان شہیدہوئے ، جب کہ 5اگست 2019 سے 24جنوری ، 2019 تک 173 روز کی مدت میں صرف 22حفاظتی دستے کے جوان ہی ہلاک ہوئے ۔
دہشت گردانہ حملوں کے شکار شہریوں کے معاوضے اورمارے گئے دہشت گردوں سے متعلق پوچھے گئے ایک دیگرسوال کے تحریری جواب میں جناب ریڈی نے بتایاکہ حکومت جموں وکشمیر نے 5اگست ، 2019 سے 32دہشت گردوں کے ہلاک ہونے ، 10دہشت گردوں کے گرفتارہونے اور19شہریوں کے دہشت گردانہ حملوں یا دہشت گردوں کے خلاف ہونے والی کارروائی میں مارے جانے کی جانکاری دی ہے ۔
انھوں نے بتایاکہ حکومت جموں وکشمیر کی موجودہ اسکیم کے تحت ملی ٹنسی سے متعلق تشدد میں ہلاک شدہ شہریوں کے این اوکے ایس کو ایک لاکھ روپے کامعاوضہ دیاجاتاہے ۔ اس کے علاوہ ، وزیرموصوف نے بتایاکہ شہریوں /دہشت گردی کے شکارکنبوں /فرقہ واریت /ایل ڈبلیوای تشدد اورسرحدپارسے فائرنگ اور ہندوستانی سرحدپربارودی سرنگ پھٹنے /آئی ای ڈی دھماکے میں ہلاک ہونے والوں کو امداد کے لئے مرکزی اسکیم کے تحت 5لاکھ روپے کا معاوضہ دیاجاناہے ۔
سماجی انصاف اور تفویض اختیارات کی وزارت
سماجی انصاف اورتفویض اختیارات کے مرکزی وزیر ڈاکٹر وریندر کمار نے مرکزی شعبے کی اسکیموں کے تربیتی ماڈیولز کا اجراء کیا
اسکیم میں ، قلیل مدتی تربیتی پروگراموں کے ذریعہ، ہر سال تقریباََ 10000 کلیدی سرکاری عہدیداران کو، تربیت فراہم کرنے کی تجویز ہے
تربیتی ماڈیولزکو ، ٹارگیٹ گروپس کی مختلف سطحوں کے لئے، ہندوستان کی باز آبادکاری کی کونسل کے ذریعہ تیار کیا گیا ہے
حکومت نے عملدرآمد کرانے والی ایجنسیوں کو، امدادکے مزید اجراء کے لئے ، آرسی آئی کو 762 لاکھ روپے کی مالیت کی گرانٹ نیزامداد کی منظوری دی اور اسے جاری کردیا ہے
سماجی انصاف اور تفویض اختیارات کے مرکزی وزیر ڈاکٹر وریندر کمار نے آج نئی دلی کے انڈیا انٹرنیشنل سینٹر میں ‘‘مرکزی اور ریاستی سرکاروں نیز مقامی اداروں کے کلیدی عہدے داران کی ملازمت کے دوران تربیت اور حساسیت پیدا کرنے کے لئے’’ مرکزی شعبے کی اسکیم کے تربیتی ماڈیولز کا اجر ا ء کیا ۔
خصوصی ضروریات کے حامل افراد کو بااختیار بنانے کے محکمے کی سکریٹری محترمہ انجلی بھاورا ، خصوصی ضروریات کے حامل افراد کو بااختیار بنانے میں جوائنٹ سکریٹری محترمہ تریکا رائے ،سابق –سی سی پی ڈی ڈاکٹر اوما تلی اور آر سی آئی کے رکن سکریٹری سبودھ کمار بھی اس اجراء کے دوران موجودتھے۔ اس تقریب میں دلی اور قومی راجدھانی خطے سے تربیتی اداروں کے تقریباََ 100سربراہوں اور فیکلٹی اراکین نے شرکت کی ۔
ہندوستان کی باز آبادکاری کی کونسل  نے یہ تربیتی ماڈیولز ، نشانہ گروپوں کی مختلف سطحوں کے لئے تیار کئے ہیں، جن میں صحت اور اس سے وابستہ پیشہ ور افراد ، تعلیمی عہدے داران ، زمینی سطح کے عملے کے افراد ، سینئیر اور درمیانی سطح کے عملے کے افسران شامل ہیں ۔ ان میں انگریزی اور ہندی زبانوںمیں تعارفی ماڈیولز شامل ہیں، جن میں تصاویر اور گرافک کے ڈیزائن شامل کئے گئے ہیں۔
اپنے خطاب میں مرکزی وزیر ڈاکٹر وریندر کمار نے مطلع کیا کہ 6 نشانہ گروپوں کے لئے آرسی آئی کے ذریعہ تیار کردہ تربیتی ماڈیولز مختلف سطحوں پر سرکاری افسران اور دیگر شراکت دارو ں کو موثر طورپر معذوری سے متاثر افراد کے ساتھ نمٹنے کے لئے حساسیت پیدا کرنے میں کلیدی ثابت ہوں گے۔ انہوں نے یہ بھی بتایا کہ اس اسکیم کے ذریعہ ابھی تک 12000 سرکاری افسران کو حساسیت سے آگاہی کرائی جاچکی ہے۔ ڈاکٹر وریندر کمار نے کہا ‘‘ یہ اسکیم قلیل مدتی تربیتی پروگراموں کے ذریعہ ہرسال تقریباََ 10000 کلیدی افسران کو تربیت فراہم کرنے کی تجویز رکھی ہے۔ محکمے نے آرسی آئی کو 762 لاکھ روپے کی گرانٹ نیز امداد کی منظوری دے کر اسے جاری کردیا گیا ہے تاکہ وہ اس امدا دی رقم کو ،عمل درآمد کرنے والی ایجنسیوں کو جاری کرسکے ۔
خصوصی ضروریات کے حامل افراد کو بااختیار بنانے کا محکمہ ، آئندہ مہینے میں اس اسکیم کو ملک بھر میں نافذ کرنے کے عمل میں مشغول ہے۔ مرکزی وزیر نے تمام شراکت داروں سے اپیل کی کہ وہ اس سماجی مقصدکے لئے مل کر کام کریں اور معذوری سے متاثر افراد کواس میں شامل کریں ۔
خصوصی ضروریات کے حامل افراد کو بااختیار بنانے کے محکمے کی سکریٹری نے اپنے خطاب میں آر سی آئی کے ذریعہ کئے گئے اس اقدام کی ستائش کی اور اس امید کا اظہار کیا کہ یہ تربیتی ماڈیولز ہمارے ملک میں خصوصی ضروریات کے حامل افراد کو بااختیار بنانے کے لئے شراکت داروں کی معلومات کی اپگریڈیشن کے لئے ایک اہم کردار ادا کریں گے۔
کیمیکلز اور فرٹیلائزر کی وزارت
کووڈ-19 کی صورت حال میں پی ایم جن اوشدھی کیندر  اہم رول ادا کررہے ہیں: من سکھ منڈاویا
روزانہ 10 لاکھ افراد سستی قیمتوں پر معیاری دوائیں خریدنے کے لئے پی ایم جن اوشدھی کیندر جاتے ہیں
نئی دہلی، 4 مئی 2020 ۔ جہازرانی اور کیمیاجات و کیمیاوی کھادوں کے وزیر مملکت  جناب من سکھ منڈاویا نے کہا ہے کہ جن اوشدھی کیندر کووڈ-19 کی صورت حال میں اہم رول ادا کررہے ہیں اور روزانہ تقریباً 10 لاکھ افراد سستی قیمتوں پر معیاری دوائیں خریدنے کے لئے 6000 جن اوشدھی کیندروں پر جاتے ہیں۔ یہ کیندر ہائیڈروکسی کلوروکوئین بھی فروخت کررہے ہیں۔
انھوں نے کہا کہ پردھان منتری بھارتیہ جن اوشدھی پریوجنا  حکومت ہند کے محکمہ فارماسیوٹیکل کا ایک عمدہ اقدام ہے اور جن اوشدھی کیندر اس اسکیم کے تحت کھولے گئے ہیں تاکہ سستی قیمت پر معیاری جینرک دوائیں دستیاب کرانے کے وزیر اعظم کے خواب کی تکمیل ہوسکے۔
اپنی ذمے داریاں سنبھالنے کے وقت سے ہی وزیر اعظم جناب نریندر مودی جن اوشدھی کیندر کھولنے پر توجہ دے رہے ہیں۔ ساڑھے پانچ سال کے دور حکومت میں ملک بھر میں تقریباً 6000 جن اوشدھی کیندر کام کرنے لگے ہیں، جہاں پر اسی معیار کی دوائیں اوسط بازار قیمت سے 50 سے لے کر 90 فیصد تک سستی قیمت پر فروخت کی جارہی ہیں۔
انھوں نے کہا کہ سستی اور معیاری جینرک دوائیاں فروخت کرنے کے علاوہ کئی جن اوشدھی کیندر میں لاک ڈاؤن کے دوران ضرورت مندوں کے مابین راشن کٹ، پکے ہوئے کھانے، مفت دوائیں وغیرہ تقسیم کئے ہیں۔
کووڈ-19 جیسی خصوصی صورت حال میں جن اوشدھی کیندر کا رول بہت اہم ہوگیا ہے۔ 6000 جن اوشدھی کیندر تھکے بغیر دن اور رات کام کررہے ہیں، تاکہ غریبوں اور ضرورت مندوں کی خدمت کی جاسکے۔ اپریل 2020 میں ملک بھر میں تقریباً 52 کروڑ روپئے کی دوائیاں سپلائی کی گئیں۔ جن اوشدھی کیندر سستی قیمت پر ہیڈروکسی کلوروکوئین ، این95 مارسک، تھری پلائی ماسک، ہینڈ سینیٹائزر وغیرہ بھی فروخت کررہے ہیں۔
کووڈ-19 کے دوران ان کے اہم رول کا اعتراف کرتے ہوئے جناب منڈاویا نے کہا کہ میں ان جن اوشدھی اسٹور کے مالکان کے ذریعے ضرورت مند لوگوں کی شاندار اور قابل تعریف سماجی خدمات کی ستائش کرتا ہوں۔
امور صارفین، خوراک اور عوامی تقسیم کی وزارت
پردھان منتری غریب کلیان انّ یوجنا کے پانچویں مرحلے کے تحت تقریباً 50.38 لاکھ میٹرک ٹن اناج تقسیم کیا گیا
پہلے مرحلے سے پانچویں مرحلے تک مرکز نے ریاستوں/مرکز کے زیر انتظام علاقوں کو خوراک سبسڈی میں تقریباً 2.6 لاکھ کروڑ روپے کے مساوی تقریباً 759 ایل ایم ٹی اناج دیا
نئی دہلی، 4 فروری 2022:
صارفین کے امور، خوراک اور عوامی تقسیم کاری کے مرکزی وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ ریاستوں/مرکز کے زیر انتظام علاقوں سے دستیاب رپورٹوں کے مطابق 31 جنوری 2022 تک اب تک پانچویں مرحلے میں پردھان منتری غریب کلیان انّ یوجنا  کے تحت تقریباً 50.38 لاکھ میٹرک ٹن اناج تقسیم کیا گیا ہے۔
پی ایم جی کے اے وائی کے تحت نیشنل فوڈ سیکورٹی ایکٹ  کے تحت آنے والے ملک میں تقریباً 80 کروڑ مستفیدین اپنے ماہانہ این ایف ایس اے اناج کے علاوہ ماہانہ 5 کلو گرام فی کس کے پیمانے پر اضافی مفت اناج حاصل کرنے کے اہل ہیں۔ مزید برآں، ملک میں کوویڈ-19 وبا کے پھیلنے کے بعد سے، یعنی پہلے مرحلے سے پانچویں تک، پی ایم جی کے ای اسکیم کے نفاذ کے لیے محکمہ نے ریاستوں/مرکز کے زیر انتظام علاقوں کو خوراک سبسڈی میں تقریباً 2.6 لاکھ کروڑ روپے کے مساوی مجموعی طور پر 759 ایل ایم ٹی اناج دیا ہے۔